ราคาทองคำปิดวานนี้ร่วงเกือบ 4 ดอลล์
สัญญาทองคำตลาดนิวยอร์กปิดลบเมื่อคืนนี้ (29 เม.ย.) เนื่องจากนักลงทุนเทขายทำกำไรหลังจากสัญญาทองคำพุ่งขึ้นติดต่อกัน 2 วันทำการ อย่างไรก็ตาม สัญญาทองคำปรับตัวลงไม่มากนัก เนื่องจากตัวเลขผลิตภัณฑ์มวลรวมภายในประเทศ (GDP) ไตรมาสแรกของสหรัฐขยายตัวน้อยกว่าคาด ซึ่งช่วยกระตุ้นให้นักลงทุนจำนวนหนึ่งเข้าซื้อสัญญาทองคำซึ่งเป็นสินทรัพย์ที่ปลอดภัย
30 เม.ย. 2558

สำนักข่าวอินโฟเควสท์รายงานว่า สัญญาทองคำตลาดนิวยอร์กปิดลบเมื่อคืนนี้ (29 เม.ย.) เนื่องจากนักลงทุนเทขายทำกำไรหลังจากสัญญาทองคำพุ่งขึ้นติดต่อกัน 2 วันทำการ อย่างไรก็ตาม สัญญาทองคำปรับตัวลงไม่มากนัก เนื่องจากตัวเลขผลิตภัณฑ์มวลรวมภายในประเทศ (GDP) ไตรมาสแรกของสหรัฐขยายตัวน้อยกว่าคาด ซึ่งช่วยกระตุ้นให้นักลงทุนจำนวนหนึ่งเข้าซื้อสัญญาทองคำซึ่งเป็นสินทรัพย์ที่ปลอดภัย
ทั้งนี้ สัญญาทองคำตลาด COMEX (Commodity Exchange) ส่งมอบเดือนมิ.ย.ลดลง 3.9 ดอลลาร์ หรือ 0.32% ปิดที่ระดับ 1,210 ดอลลาร์/ออนซ์, สัญญาโลหะเงินส่งมอบเดือนพ.ค.เพิ่มขึ้น 7.2 เซนต์ ปิดที่ 16.702 ดอลลาร์/ออนซ์, สัญญาพลาตินัมส่งมอบเดือนก.ค.พุ่งขึ้น 2.9 ดอลลาร์ ปิดที่ 1,161.50 ดอลลาร์/ออนซ์ และสัญญาพัลลาเดียมส่งมอบเดือนมิ.ย.เพิ่มขึ้น 3.60 ดอลลาร์ ปิดที่ 784.75 ดอลลาร์/ออนซ์
นักลงทุนเทขายทำกำไรหลังจากสัญญาทองคำพุ่งขึ้นแข็งแกร่งติดต่อกัน 2 วันทำการ อย่างไรก็ตาม สัญญาทองคำปรับตัวลงในกรอบที่จำกัด หลังจากทางการสหรัฐเปิดเผยว่า จีดีพีช่วงไตรมาสแรกของสหรัฐขยายตัวเพียง 0.2% เทียบกับระดับ 2.2% ในไตรมาส 4 ของปีที่แล้ว ขณะที่นักวิเคราะห์คาดการณ์ก่อนหน้านี้ว่า จีดีพีมีการขยายตัว 1% ในไตรมาสแรก ทั้งนี้ ข้อมูลจีดีพีที่ขยายตัวน้อยกว่าคาดในไตรมาสแรกปีนี้ ได้กระตุ้นให้นักลงทุนบางกลุ่มเข้าซื้อสัญญาทองคำซึ่งเป็นสินทรัพย์ที่ปลอดภัย